ועדת הכנסת, כנסת 15, פרוטוקול מספר 123, 2000-08-07 09:30

סאלח טריף: אני פותח את הישיבה.

סאלח טריף: אני מבקש להתחיל בנושא העוזרים הפרלמנטריים שהתחלנו בו ולא השלמנו אותו.

סאלח טריף: למעשה, דיברנו על מכלול הנושאים של תנאי השכר ועל הבעיות שנבעו כתוצאה מכך שהיתה חלוקה למקצועי ולמינהלי, בעיות שהיו לאקדמאים וללא לאקדמאים וכל הנושא של הוותק ומה שקשור לו.

סאלח טריף: ניסינו למצוא לבעיות פתרונות פחות או יותר במסגרת אותו מתווה שהונח לנו על ידי ועדת גלנור.

סאלח טריף: השתדלנו בצורה חד משמעית לא לחרוג, קודם כל תקציבית, ושנית - מבחינת הקווים הכלליים והמנחים.

סאלח טריף: אבל בוועדת גלנור גם קבעו נושא שלא רציתי לדון בו מההתחלה.

סאלח טריף: אנחנו סיימנו את כל נושא השכר וגם את נושא הפלאפונים והגבלת השיחות, כאשר הנושא הנוסף שנותר על הפרק הוא נושא האש"ל והנסיעות.

אריק פודר: יש עוד נושא אחד של חבר הכנסת כהן.

סאלח טריף: אני עכשיו דן בנושאים שאני שם אותם על סדר היום.

שאול יהלום: האם אתה יכול לחזור על מה שהחלטנו?

סאלח טריף: אני אחדד את הדברים.

סאלח טריף: החלטנו על שורה של דברים: אל"ף, שבהתאם למסקנות ועדת גלנור, עוזר מקצועי יהיה רק מי שיש לו תואר אקדמי.

סאלח טריף: מכיוון שדנים בבני אדם שמחזיקים אותם שנים רבות, וזה לא תופס רק לגבי אותם חרדים ש"תורתם אומנותם" ולמדו בישיבות, החלטנו שכל מי שלמד השכלה תורנית במשך שנים וזכה לאישור הרבנות הראשית או משהו מקביל לזה, כמו: מוסלמים ויביא אישור כזה, יוכל לזכות בתואר מקצועי במקביל לתואר האקדמי.

סאלח טריף: בי"ת, למי שיש ותק של קדנציה של ארבע שנים ויותר בעבודה עם אותו חבר הכנסת ועבר את ההכשרות של הכנסת והכשרה נוספת שצריכה להיות מועברת עכשיו על ידי ה-מ.מ.מ שלנו בכנסת, יקבל את אותו דירוג מקצועי, זאת אומרת: את השכר המשופר.

סאלח טריף: החלטנו לתת את הפלאפונים לעוזרים, כאשר יש מגבלה של 300-400 שקל באישור.

שאול יהלום: ללא קשר לפגרה.

ארבל אסטרחן: ביטלתם זאת.

סאלח טריף: זה מה שהוחלט, ואם זכרוני מטעה אותי, יש פרוטוקול והוא מחייב אותי.

סאלח טריף: מה שנותר על הפרק זאת המלצה בעניין אש"ל ונסיעות.

סאלח טריף: ביקשתי ממר אבי לוי שיבדוק מה אנחנו יכולים להציע בעניין הזה, כדי להישאר גם בכללים המקובלים בשירות המדינה.

סאלח טריף: אני מבין שהוא גם התייעץ עם יושב ראש הכנסת ועם מזכיר הכנסת.

סאלח טריף: ההצעה היא שבאופן כללי יינתן סכום גלובלי.

סאלח טריף: כדי שלא נתחיל להתעסק עם חתימות ועם אישורים וחבר הכנסת לפעמים יחתום או לא יחתום, או יבדוק ויוודא את ההוצאות ואת האש"ל, וגם בגלל כל הסיטואציה של העסקת העוזרים, אנחנו ניתן סכום גלובלי לאש"ל ולנסיעות.

סאלח טריף: אני הבאתי את העניין הזה, משום שאמרתי שאני לא מוכן שרק אנשים שבאים מירושלים יעבדו כעוזרים פרלמנטריים.

סאלח טריף: יש פריפריה, יש כאלה שבאים מהצפון, ואני רוצה שאלה יקודמו.

סאלח טריף: יש עוזרים פרלמנטריים שנהיו חברי כנסת, ויש חברי כנסת שנהיו שרים.

סאלח טריף: לכן הסכום צריך להיות גלובלי, כדי שניתן יהיה לשלוט בעניינים וכדי שלא יהיו איזה שהן בעיות בנושא.

סאלח טריף: מייד אדבר על הסכומים ועל מה שהוצע, אבל אמרתי שבעניין הזה צריך להבדיל בין עוזר ירושלמי שלא משלם נסיעות כמו מישהו שבא מתל אביב או מישהו שבא מהצפון או מהדרום ולן שני לילות בירושלים.

סאלח טריף: ההוצאות שלהם שונות, ולכן צריך שתהיה חלוקה הגונה, כמו שמחלקים במכסת הקילומטרים בין חבר כנסת צפוני ודרומי לבין חבר כנסת ירושלמי או תל אביבי.

סאלח טריף: באותה מידה של הגינות ורצון לסייע לאנשים שבאים מהפריפריה או לאוו דווקא מאזור ירושלים – כי הריכוז הגדול נמצא בירושלים – אנחנו נעשה הבדל בין עוזר הוא ירושלמי לבין מי שהוא לא, ומייד נדבר על הסכום ואיך מחלקים אותו בין אלה לאלה.

סאלח טריף: זאת ההצעה שאנחנו מדברים עליה גלובלית בחלוקה שלגבי המרחק, מקום מגוריו וכן הלאה.

שאול יהלום: קודם כל, כמובן שאני תומך בכל ההצעות שהתקבלו עד עכשיו, אבל אני רק רוצה לדבר על הנושא של הוותק.

סאלח טריף: האם אתה רוצה שוב לפתוח את הנושא?

שאול יהלום: אני רוצה לדבר על עוזרים פרלמנטריים שעבדו עם שרים או סגני שרים.

סאלח טריף: אתה פשוט מתפרץ לדלת פתוחה.

סאלח טריף: דיברנו על כך שאותו עוזר עבד עם אותו אדם בשירות הציבורי – יכול להיות שהוא עבד איתו כשהוא היה ראש עיר או כשר.

שאול יהלום: אז קיבלנו את זה שזה חלק מהוותק.

סאלח טריף: כן, אבל עדיין הוא צריך לעבור את ההכשרות של הכנסת.

שאול יהלום: ברור.

שאול יהלום: העוזרים הפרלמנטריים צמודים לחבר הכנסת במשך כל השבוע.

שאול יהלום: עם כל הכבוד לירושלמים שנמצאים שלושה ימים בכנסת, בימי ראשון וחמישי יש לי משרד בתל-אביב ואני דורש מהם לבוא מירושלים לתל-אביב.

שאול יהלום: אני מניח שאם חבר כנסת הוא חיפאי ועובד בחיפה בימי ראשון וחמישי, הוא יכול לדרוש מהעוזר שלו להגיע.

שאול יהלום: אני יודע שיש חברי כנסת שדורשים מהם לבוא לחיפה.

שאול יהלום: אי אפשר להסתכל על העבודה של העוזרים הפרלמנטריים רק בשלושת ימי הכנסת, אלא צריך להסתכל על כל השבוע.

שאול יהלום: לכן אני חושב שבסך הכל הסכום צריך להיות שווה, מה גם שעם הסידור החדש של הרכבים, גם לחברי הכנסת כבר אין עניין של מחוץ לירושלים או בירושלים.

סאלח טריף: היה את העניין.

שאול יהלום: זה עיוות לא נכון, מכיוון שאנחנו היינו נוסעים לכל הארץ.

שאול יהלום: אפשר לחשוב שהרכב נועד רק להגיע לירושלים וחזרה לכנסת.

שאול יהלום: זו היתה טעות.

סאלח טריף: חבר הכנסת שאול יהלום יש לי שאלה אליך.

סאלח טריף: אותו ירושלמי בשלושת הימים שהוא בא אליך ללשכה שזה עיקר העבודה, הוא בא מהבית וחוזר לשם.

סאלח טריף: מטבע הדברים, הוא מבזבז פחות על נסיעות וגם על אוכל.

שאול יהלום: אבל לא על אוכל, הוא נמצא איתי משעה 8:00 בבוקר עד השעה 21:00-22:00 אם צריך.

שאול יהלום: אז מה, האם הוא הולך הביתה לאכול?

תמר גוז'נסקי: יש בעיית לינה לאלה שבאים מרחוק וצריכים ללון שני לילות.

סאלח טריף: בוודאי, לינה ונסיעות.

תמר גוז'נסקי: זאת בעיה אמיתית יותר מאוכל.

תמר גוז'נסקי: אוכל זה כסף קטן.

סאלח טריף: גם אין להם בעיות של תשלום עבור נסיעות רחוקות.

סאלח טריף: אם לירושלמי יש נסיעות כפי שאומר חבר הכנסת יהלום, ובצדק, לאלה שהם לא ירושלמים יש הוצאות כפולות ומכופלות תמיד.

שאול יהלום: תלוי בהפרש הסכומים.

סאלח טריף: העוזרים שלי הם לא צפוניים, אז אצלי העניין הוא לא אישי, אלא יותר כולל, כי אני רואה את הבעיה הכוללת.

סאלח טריף: מאד חשוב לי שיבואו עוזרים גם מאזורים מרוחקים ושנוכל לתת להם תמיכה.

סאלח טריף: העוזר של חבר הכנסת אזולאי עד עכשיו היה צריך לקבל 3,000 שקל כדי לבוא מעכו בלי סבסוד.

סאלח טריף: אני רוצה שיבואו עוזרים גם מעכו, גם מנהריה וגם מג'וליס.

זהבה גלאון: קודם כל, אני תומכת במה שנאמר כאן.

זהבה גלאון: אני רוצה להבין משהו לגבי הוותק של העוזרים הפרלמנטריים.

זהבה גלאון: אם נניח יש לי עוזרת שעובדת איתי שנה, אבל עבדה כבר שנתיים קודם בכנסת עם חבר כנסת אחר ויש לה תואר ראשון, האם זה נחשב ותק?

סאלח טריף: ותק בכנסת - בוודאי.

סאלח טריף: אנחנו הרחקנו לכת ודיברנו אפילו על ותק בשירות הציבורי.

אריק פודר: אבל רק אם זה אישי.

שאול יהלום: למה?

שאול יהלום: הנה דוגמה לוותק אצל חבר כנסת אחר.

אריק פודר: אנחנו מדברים עכשיו על מה שקורה מחוץ לכנסת.

שאול יהלום: נניח שהיתה לי מנהלת לשכת שר השיכון והבינוי, והיא הולכת להיות עוזרת פרלמנטרית, למה לא להחשיב לה את זה כוותק?

סאלח טריף: הפתרון הוא יותר אישי.

סאלח טריף: בגלל שאתה רגיל לעבוד עם אותו אדם שנים רבות, "הלכנו על זה".

סאלח טריף: אם אתה התרגלת לעוזר מסוים שהוא לא אקדמאי, אבל הוא עוזר לך מאד, אמרנו שניתן הנחה לעובדה שהוא היה איתך לאורך כל הזמן, אפילו שהוא לא היה בכנסת, אבל היה במשרד ממשלתי או ברשות מקומית.

סאלח טריף: זה בהחלט ייחשב ותק, אבל אל תרחיב את זה.

זהבה גלאון: אני מבינה שהוותק הזה לא מגולם לצורכי שכר, אז למה זה נחשב ותק?

זהבה גלאון: כפי שהבנתי מטובי חכימיאן זה לא נכלל בשכר.

זהבה גלאון: היו"ר סאלח טריף: אין לנו זמן, אנחנו חייבים להמשיך.

זהבה גלאון: אני מבקשת הבהרה.

זהבה גלאון: יש בעיה של עוזרים פרלמנטריים שהם אקדמאים, אבל רחמנא לצלן יש להם גם ותק, אז יוצא שהוותק הזה נבלע.

זהבה גלאון: עוזר שהוא לא אקדמאי ויש לו ותק, הוותק הזה מגולם לו.

תמר גוז'נסקי: אלה פטנטים ידועים של משרד האוצר.

תמר גוז'נסקי: כאשר מישהו מקבל היום השלמת שכר במגזר הציבורי, אם אותה אישה שמקבלת השלמת שכר מקבלת עלייה בדרגה, מנכים לה את זה מהשלמת השכר.

תמר גוז'נסקי: אתם עושים אותו דבר, כאילו שוותק זאת השלמת שכר, ולכן מהתואר האקדמי אתם מנכים את הוותק.

שאול יהלום: עם כל הכבוד, אנחנו מגזימים.

שאול יהלום: נתנו אקוויוולנט לאקדמאים.

תמר גוז'נסקי: מה זה שייך לוותק?

תמר גוז'נסקי: אם מישהי עובדת איתי 10 שנים וצברה ותק, עכשיו היא מקבלת עונש.

סאלח טריף: את לא יושבת מול פקידי משרד האוצר, אלא אנחנו יושבים מול עצמנו.

סאלח טריף: בואו נבהיר את הסוגייה הזאת פעם אחת ולתמיד.

תמר גוז'נסקי: העוזרת שלי היא גם אקדמאית וגם יש לה ותק, והוותק נבלע.

שאול יהלום: אז היא לא מקבלת כפול.

סאלח טריף: אין לי עניין להיכנס לנושא הזה, בטח לא עכשיו.

סאלח טריף: זה לא הנושא של הדיון.

סאלח טריף: יש פה קביעות חד משמעיות, וקיבלנו אותן.

סאלח טריף: כשיהיו לכם תביעות בעתיד, תעלו אותן.

תמר גוז'נסקי: האם הוחלט שהדרגה האקדמית בולעת את הוותק?

אלי לוי: שהוותק הוא חלופה לתואר אקדמי.

תמר גוז'נסקי: אני לא מדברת על חלופה, אלא אני מדברת על מצב שבו יש גם זה וגם זה, למה חלופה?

סאלח טריף: למה לדון בזה כשהתוצאה לא תשתנה?

סאלח טריף: חבל על הזמן.

זהבה גלאון: אני כבר שמעתי עוזרים שאומרים שזה לא יעמוד במבחן בג"צ.

תמר גוז'נסקי: למה הסכמתם לדבר כזה?

סאלח טריף: חברת הכנסת גוז'נסקי, האם את יודעת שלמסקנות עליהן דיבר חבר הכנסת יהלום מדבר לא היה תקדים בכנסת.

סאלח טריף: עוד לא היה תקדים בכנסת שיש קפיצת מדרגה כל כך ענקית.

תמר גוז'נסקי: היה תקדים כזה.

תמר גוז'נסקי: היתה קפיצה גדולה מאד בשכר.

אריה האן: אבל לא כזאת.

סאלח טריף: לא היה תקדים בשיעור כזה או בתנאים כאלה.

סאלח טריף: על כן, אם אתם חושבים שלא תמצאו 1,001 טענות של עוזרים שתמיד לא מספיק להם...

תמר גוז'נסקי: לא על זה מדובר.

סאלח טריף: אני משוכנע שתמצאו עיוותים.

זהבה גלאון: זו סוגייה עקרונית.

סאלח טריף: הסוגייה העקרונית היא כזאת: אנחנו לא קבענו את המדרג ואת גודל המשכורת, ולכן אנחנו לא נעלה ולא נוריד.

שאול יהלום: היושב ראש צודק, בואו לא נגזים.

זהבה גלאון: אני רוצה שיהיה רשום בפרוטוקול שיש עם זה בעיה.

סאלח טריף: אפשר לחשוב שקודם התחשבו יותר בוותיקים.

סאלח טריף: ..

תמר גוז'נסקי: אני לא מתווכחת על הדברים האלה, אבל במצב של שני עוזרים, האחד נכנס לפני שנה ואחד לפני 11 שנה, הם מקבלים עכשיו בדיוק את אותו שכר.

תמר גוז'נסקי: אני רוצה לראות שמישהו מעובדי הכנסת היה מסכים לסידור כזה.

תמר גוז'נסקי: אף אחד מהם לא היה מסכים שימחקו לו ותק.

תמר גוז'נסקי: כולם היו עומדים על הבריקדות.

סאלח טריף: למה אתם מטיחים בעובדי הכנסת?

תמר גוז'נסקי: לא, בצדק הם לא היו מסכימים.

סאלח טריף: אני מציע לקבל שתי החלטות: אל"ף – לקבל החלטה בהתאם להמלצת הגזברות והחשבות של הכנסת שקודם כל אנחנו משלמים תשלום גלובלי על אש"ל ונסיעות לעוזרים הפרלמנטריים.

סאלח טריף: האם זה מקובל עליכם?

סאלח טריף: בי"ת – נבדיל בין עוזר ירושלמי לעוזר שבא מרחוק בשתי דרגות או בדרגה אחת, לפי מה שתגידו.

שאול יהלום: תגיד את הסכומים.

סאלח טריף: האם העניין הזה מקובל?

שאול יהלום: תלוי בסכומים, אם זה הפרש בין 1,000 ל-5,000 שקל – אז לא.

רחבעם זאבי: בלי קשר לגובה הסכום שישולם לאנשים שגרים מחוץ לירושלים, אני נגד העיקרון הזה.

רחבעם זאבי: הוא לא קיים בשום מגזר, ואם הוא קיים, הוא מעורר בעיות.

רחבעם זאבי: אנשים יהיו רשומים בערד, והדירה שלהם תהיה בבקעה בירושלים.

רחבעם זאבי: יהיו לנו סיפורים מההפטרה.

רחבעם זאבי: אנחנו לא נצא מזה.

רחבעם זאבי: אנחנו הולכים לקבוע פה עיקרון, שהוא נחשוני.

רחבעם זאבי: גם במשרדי הממשלה זה לא קיים.

רחבעם זאבי: משרדי ממשלה נותנים לרחוקים לינה באישור.

רחבעם זאבי: ברגע שאתה תיתן תוספות אחרות של אש"ל לרחוקים, אתה מתחיל עם סיפורים של חקירות ושל לשון הרע וזה שהחברה של העוזר הפרלמנטרי גרה בירוחם והוא גר במטולה, ובעצם שניהם גרים בירושלים.

רחבעם זאבי: אתה לא יוצא מזה.

רחבעם זאבי: אני נגד הפלונטר הזה.

סאלח טריף: חבר הכנסת אליעזר כהן, האם רצית להעיר משהו?

סאלח טריף: אליעזר כהן: לא רציתי להעיר לעניין הנסיעות, אלא לעניין החלוקה בין שני עוזרים.

שאול יהלום: אני חושב שחבר הכנסת זאבי צודק, פרט לדבר אחד – לינה.

רחבעם זאבי: לינה – כן.

תמר גוז'נסקי: האם אפשר לעשות זאת עם קבלות?

סאלח טריף: אנחנו דיברנו על תשלום גלובלי.

שאול יהלום: הסכום של א"ש – בלי הלמ"ד של אש"ל – של אכילה ושתייה צריך להיות קבוע לשני העוזרים, ושני הלילות האלה שלא יהיו בפגרה, כמו לגבי חברי הכנסת, צריכים להיות מאושרים לעוזרים אם הכנסת יושבת עד מאוחר.

זהבה גלאון: אני תומכת בחבר הכנסת שאול יהלום.

תמר גוז'נסקי: בסדר, זה רעיון טוב.

אליעזר כהן: אני גם תומך בזה.

סאלח טריף: שיהיה ברור שאנחנו לא מדברים על כיסוי מלון ולא על כיסוי של אכסניה, אלא בסך הכל על פיצוי.

אבי לוי: כל הרעיון הזה ללכת על סכום גלובלי היה ביסודו גם כדי לא להתעסק עם 200 דיווחים, טפסים וניירת.

אבי לוי: גם אין דיווח על נוכחות.

אריה האן: אין כרטיס.

אריה האן: אתה לא יכול לדעת האם העוזר באמת היה צריך לינה או לא.

אריה האן: אבי לוי: בעניין הזה תהיה בעייתיות של מיסוי.

סאלח טריף: דרך אגב, זאת לא בעיה.

סאלח טריף: יש כרטיס מגנטי.

תמר גוז'נסקי: האם אש"ל לא חייב במס?

אבי לוי: האש"ל חייב במס.

תמר גוז'נסקי: אז מה אכפת לכם אם קוראים לזה אש"ל או לינה?

תמר גוז'נסקי: בכל מקרה, אתה צריך לגבות ממנו מס, נכון?

אבי לוי: החזר של הוצאות לינה - -

אריה האן: במשרדי ממשלה וגם בכנסת לא נוהגים לשלם לעובדים לינה, אלא בדרגות מסוימות, ולא יותר מזה.

אריה האן: אנחנו לא מדברים כרגע על הדרגות הכי גבוהות בשירות המדינה, אנחנו מדברים על דרגות גבוהות, ולכן זה לא מקובל.

אריה האן: זה פשוט לא מקובל.

אריה האן: כל הנושא יתחיל לסבך אותנו.

אריה האן: אני נכנס לנישה של מה שאמר חבר הכנסת רחבעם זאבי.

אריה האן: כמו שהוא אמר שאי אפשר לעשות דיפרנציאציה בגלל שאנחנו לא נעשה מעקב, אני לא יכול לדעת האם העוזר היה צריך להישאר בכנסת או לא.

אריה האן: גם לגבי חברי כנסת יש מגבלה גדולה בעיה בימים שאין כנסת, כשיש לנו סמכות לאשר להם זאת.

אריה האן: יש לנו כללים מתי אפשר לאשר ומתי אי אפשר.

אריה האן: אם חבר כנסת נשאר עד שעה מאוחרת ויש לו בבוקר ישיבה, מאשרים לו את הלינה.

אריה האן: אם הוא לא נשאר עד שעה מאוחרת ואפילו אם יש לו בבוקר ישיבה והוא גר באזור תל אביב או גוש דן, לא מאשרים לו.

אריה האן: איך ננהג לגבי העוזרים הפרלמנטריים?

אריה האן: זאת פרצה.

זהבה גלאון: יש הגיון במה שאריה האן אומר.

זהבה גלאון: אולי במקום לקרוא לזה לינה וכו', צריך לעשות איזה אש"ל גלובלי שיהיה קצת יותר גדול, ממילא הוא ממוסה.

זהבה גלאון: אז זה איכשהו מתאזן.

תמר גוז'נסקי: האם מישהו יודע על איזה סכום מדובר?

אבי לוי: הסכום הגלובלי שמדובר בו מורכב מנסיעות ומאש"ל על פי תעריף של ארוחת צהרים שמקובל בשירות המדינה, הוא ב-500 שקלים לחודש.

אבי לוי: שאול יהלום: ללא קבלות וללא שום דבר.

תמר גוז'נסקי: כמה מס יורד?

סאלח טריף: זה לא יורד, זה בלי מס.

טובי חכימיאן: זה לא מגולם.

תמר גוז'נסקי: כמה מס יורד?

אבי לוי: זה תלוי בגובה ההכנסה.

סאלח טריף: בגובה ההכנסה שלו, נשאר לו 300 שקל בערך.

שאול יהלום: כשאתם חשבתם על הפרש, כמה חשבתם להוסיף ללא ירושלמים?

אבי לוי: הרעיון היה כמו שחבר הכנסת זאבי הציע, שזה יהיה אחיד.

סאלח טריף: זה בין 300 שקל ל-700 שקל.

תמר גוז'נסקי: ואז בנטו נשאר 150 שקל.

רחבעם זאבי: אני חוזר להצעתי הקודמת ואני רוצה להרחיב אותה: ניתן את הכסף גלובלית, ונדאג לכך שזה יהיה סכום של 500 שקל נטו לחודש.

תמר גוז'נסקי: 700 ברוטו ו-500 שקל נטו.

תמר גוז'נסקי: רחבעם זאבי: אנחנו ניתן לכולם סכום גלובלי.

תמר גוז'נסקי: אין לנו אחד שגר במטולה ואחד שגר ברמת גן.

תמר גוז'נסקי: כולם אותו דבר, אבל נדאג לזה שהעוזר הפרלמנטרי יקבל 500 שקל.

תמר גוז'נסקי: בהחלטות לא כותבים את הסכום נטו, אז נכתוב את הברוטו – 700 שקל.

אריה האן: לא, זה תלוי בהכנסה של כל אחד.

רחבעם זאבי: בסדר, אבל סדר גודל של 700 שקל.

סאלח טריף: יכול להיות שלבעלי השכר הנמוך, ה-500 שקל נטו יעלו 600 שקל ברוטו.

טובי חכימיאן: לא יכול להיות 600 שקל לשכר נמוך, זה יוצא הרבה יותר – ביטוח לאומי, ביטוח בריאות ומס הכנסה.

טובי חכימיאן: זאת משמעות תקציבית.

סאלח טריף: אנחנו מנסים לכסות חלק מההוצאות.

סאלח טריף: אם אנחנו לא רוצים שהתוספת תהיה משהו מצחיק – כי מדובר על חודש ימים של הוצאות שבועיות - אני באמת מציע שההחזר הזה של אש"ל ונסיעות ייתן מענה לבעיה.

סאלח טריף: ההצעה של חבר הכנסת זאבי סבירה בעיניי.

שאול יהלום: אני תומך בחבר הכנסת זאבי.

אבי לוי: אבל מה בשאלת המיסוי?

אבי לוי: אתה בעצם הופך את זה לקרוב לסכום של 900 שקל.

סאלח טריף: איך זה יכול להיות?

טובי חכימיאן: כי הוא אומר 500 שקל.

טובי חכימיאן: זה מגולם, יש מס הכנסה, ביטוח בריאות וביטוח לאומי.

סאלח טריף: אצל חבר כנסת המיסוי הוא 50%, אבל כשמדברים על שכר של 4,000 שקל או של 6,000 שקל, אתה אולי מגיע לשליש מיסוי.

אבי לוי: אבל אם רוצים להיות צמודים גם למה שמקובל, תשלום אש"ל בשירות המדינה הוא ברוטו.

רחבעם זאבי: גם אנחנו נחליט על ברוטו, אבל אנחנו רוצים לדאוג שהנטו יהיה 500 שקל.

שאול יהלום: אני רק רוצה להעיר לך שנסיעות זה נטו.

סאלח טריף: נסיעות תמורת כרטיסים גם.

שאול יהלום: בתחבורה ציבורית זה נטו, וגם הוצאות קבועות או משתנות זה נטו.

סגן מזכיר הכנסת דוד לב: אתה מדבר על אחזקת רכב, וזה משהו אחר לגמרי.

שאול יהלום: לא משנה, הוא מדבר על העיקרון.

שאול יהלום: אם אין אחזקת רכב, ברור שתחבורה ציבורית זה נטו.

רחבעם זאבי: בשאיפה שלנו אנחנו רואים את הנטו.

רחבעם זאבי: בהגדרות הכתובות יהיה כתוב ברוטו.

צבי ענבר: אבי לוי, האם נטו פירושו שיבוא גילום מס על הסכום?

רחבעם זאבי: בוודאי.

שאול יהלום: לי יש הצעת פשרה: 800 שקל ברוטו.

צבי ענבר: מכיוון שאנחנו לא יכולים להגיד את הסכום ברוטו, אומרים שעוזר פרלמנטרי יקבל 500 שקל נטו וגילום המס יהיה על חשבון הכנסת.

צבי ענבר: את זה אני אומר מהבחינה המשפטית.

צבי ענבר: היו"ר סאלח טריף: אני מעלה את ההצעה שקודם כל יהיה סכום גלובלי אחיד לכל העוזרים שיהיה 500 שקל נטו לחודש.

צבי ענבר: מי בעד?

צבי ענבר: מי נגד?

צבי ענבר: בעד – כולם נגד – אין ההצעה לקבוע סכום גלובלי אחיד על סך 500 שקל נטו לחודש לכל העוזרים הפרלמנטריים התקבלה.

סאלח טריף: אני מודיע שזו ההחלטה שהתקבלה.

סאלח טריף: אחר כך אריה האן יבדוק את המשמעויות שלה יחד עם טובי חכימיאן.

אליעזר כהן: אני מקבל את גזר הדין שאי אפשר לשנות את מה שקבעה ועדת גלנור, אך עדיין יש ל-11 או 12 חברי כנסת בעיה שיש להם שני עובדים עם שני תארים.

אליעזר כהן: בעתיד יצטרכו לטפל בהפרדה בין ותק לאקדמיה, כמו שעושים בכל המשק.

אליעזר כהן: כרגע אני מבקש להרשות לנו לחלק סכומים לפי ראות עינינו, כי לי אישית יש בעיה שיש לי עובדת אחת ותיקה מאד ומצוינת, ועובדת שנייה חדשה לגמרי ואקדמית.

סאלח טריף: "כראות עינינו" זה מושג מסוכן, כאשר מדובר בכסף לאנשים.

אליעזר כהן: רובם רוצים לחלק את התוספת חצי-חצי.

אליעזר כהן: אני חושב שמגיע לנו שתאפשר את זה.

רחבעם זאבי: אני מציע שזאת תהיה החלטה לגבי הכנסת ה-15 כתקופת מעבר.

רחבעם זאבי: יש לזה צידוק.

סאלח טריף: חבר הכנסת אליעזר כהן, אני לא מתכוון להיכנס לעניין הזה.

סאלח טריף: זה מנוגד תכליתית לכיוון, לכוונה, לרצון ולמטרה של ועדת גלנור.

אליעזר כהן: תוציאו סיכומים.

אליעזר כהן: נראה מה אפשר לעשות.

אליעזר כהן: ב.

אליעזר כהן: דיווח בנושא יישום מסקנות דוח ועדת גלנור בשאר התחומים

סאלח טריף: מכיוון שאני כל הזמן נשאל בעניין, אני מבקש לקבל דיווח לוועדה מה קורה בנושא המכרז של הרכב.

אבי לוי: אנחנו כידוע פרסמנו את המכרז כפי שתוכנן, וביום חמישי שעבר היה לנו כנס ספקים.

אבי לוי: היו נציגים של תשע חברות.

אבי לוי: עלו כמה שאלות.

אבי לוי: עלו שאלות שנוגעות לזמן האספקה.

אבי לוי: בעיקרון, אם הליכי המכרז ילכו כמתוכנן, הרכבים הראשונים יסופקו ב-15 בספטמבר, והשאר תוך שבועיים לאחר מכן.

רחבעם זאבי: האם במכרז היו הפרשים גדולים?

אבי לוי: עדיין לא התקבלו הצעות.

אבי לוי: היה רק כנס.

אבי לוי: הרי אנחנו הצבנו להם תנאי לאספקת הרכבים הראשונים ב-15 בספטמבר.

אבי לוי: אם אין להם במלאי רכבים המבוקשים להם על ידינו, הם יוכלו לספק את זה תוך 60 יום מיום הוצאת ההזמנה.

אבי לוי: הארכנו את התאריך, כי הבנו שזה עלול לגרום שייצאו רכבים לא טובים, ל-60-75 יום אספקה, כאשר בתקופת המעבר נהיה רשאים לקבל רכב חלופי זמני באותה רמה.

רחבעם זאבי: אני רוצה לספר לך שאני עשיתי אותו דבר במפלגה שלי – חמישה כלי רכב, וההפרשים בין הספקים השונים היו משמעותיים, ואחרי זה עוד ניהלנו משא ומתן.

רחבעם זאבי: היום כל הרכב שלנו הוא בליסינג במחירים נמוכים.

אבי לוי: מבחינת לוח הזמנים, אני מקווה שההצעות תתקבלנה ביום ראשון הקרוב.

סאלח טריף: עד מתי ה-LIMIT של ההצעות?

אבי לוי: עד יום ראשון הקרוב.

סאלח טריף: מתי ייפתחו המעטפות?

סגן מזכיר הכנסת דוד לב: זה ייפתח באותו יום, ואז אנחנו נכנס את ועדת המכרזים.

אבי לוי: כשנדע פחות או יותר איזה דגמים מוצעים, נצטרך כמובן בשלב מסוים להביא את האינפורמציה לחברי הכנסת.

סאלח טריף: אני מבקש ממך ברגע של פתיחת המכרז להעביר אלינו פחות או יותר את תוצאות המכרז כדי שנדע מה קורה.

שאול יהלום: אתה לא יכול להתערב במכרז.

סאלח טריף: אין לי העדפות.

סגן מזכיר הכנסת דוד לב: לאיזה שלב אתה מתכוון?

אריה האן: לשלב התוצאות.

סאלח טריף: אני רוצה לדעת מה קבעו, כמה השתתפו, איזה פערים היו ואת סוגי הרכב.

שאול יהלום: האם לפני ה-15 בספטמבר לא יהיו רכבים?

אבי לוי: לא.

תמר גוז'נסקי: אני מציעה להגיד אחרי החגים, זה יותר מעשי.

אבי לוי: כדי להסיר אי הבנה שפורסמה בעיתונות, אין כוונה לרכוש ואנים למיניהם.

אבי לוי: הרכב העיקרי עליו ביקשנו את ההצעה נמצא במחיר 4 שמיועד למנכ"לים של משרדי ממשלה, כפי שקבעה ועדת גלנור.

אבי לוי: הדוגמה לכך היא המזדה 626 או מקבילות לרכב הזה.

אבי לוי: גם ביקשנו שתי הצעות נוספות לשני סוגים אחרים: לסוג מקבוצה 3, כי היו חברי כנסת שאמרו שאפשר שהם יבקשו משהו לא ברמה של מנכ"ל, אלא ברמה אחת יותר נמוכה.

אבי לוי: כמובן שבמקרה זה הם ישלמו פחות מס הכנסה.

אבי לוי: הקבוצה השלישית שביקשנו היא רכבים לשבעה נוסעים, כדוגמה של מה שמקובל במינהל הרכב, וזה המיצובישי ספייס ואגן, או מה שמקביל לו.

צבי ענבר: אני מבקש רק לעדכן את הוועדה שהתנועה לאיכות השלטון פנתה במכתב ליושב ראש הכנסת וליושב ראש ועדת הכנסת, והיא תפנה לבג"צ לבטל את ההחלטה בדבר רכב, ובמיוחד את העניין של ואנים.

צבי ענבר: ארבל אסטרחן שלחה להם מכתב תשובה.

ארבל אסטרחן: כתבתי להם שכל הנושא של הרכבים מקורו בהחלטת ועדה חיצונית, ועדת גלנור.

ארבל אסטרחן: ציטטתי את הקטע מהוועדה שם נאמר שהוועדה מעדיפה שכמה שיותר חברי כנסת יעברו לרכבים, כי להערכתם זה יהיה חסכוני יותר מאשר קבלת החזרי רכב.

סאלח טריף: זה לא מעניין אותם.

סאלח טריף: מעניינת אותם הכותרת.

סאלח טריף: זאת לא איכות השלטון, אלא איכות התקשורת.

שאול יהלום: שהם יפנו לבג"צ ויבקשו ששופטי בג"צ לא ייסעו ברכב צמוד.

תמר גוז'נסקי: כמה אחוזי ותק מקבלים שופטי בג"צ בשנה?

צבי ענבר: אבל נדמה לי שבקשר לעניין השופטים הם לא פנו לבג"צ, אף על פי שוועדת הכספים התחילה לדון.

תמר גוז'נסקי: אני אומרת שהייתי מוותרת על כל הרכבים, רק תחזירו את ה-4% ותק לשנה.

תמר גוז'נסקי: תאמינו לי שזה חשוב פי אלף.

משה גפני: אני רוצה לדעת האם התנועה לאיכות השלטון מקבלת תקציב מתקציב המדינה, ואני רוצה לדעת מאיזה משרדים.

משה גפני: אני רוצה לדעת האם מותר לה לקבל תקציב מתקציב המדינה.

משה גפני: מותר לי לדעת.

משה גפני: אני חבר ועדת הכנסת, ואני רוצה לדעת האם היא מקבלת תקציב מתקציב המדינה.

רחבעם זאבי: מה אכפת לנו?

משה גפני: ועוד איך אכפת לנו.

משה גפני: הם התערבו בפעמים האחרונות התערבות בדברים פוליטיים, וזה לא התפקיד שלהם.

רחבעם זאבי: זה התפקיד שלהם בחברה.

משה גפני: זה לא התפקיד שלהם.

משה גפני: כל עוד התפקיד שלהם היה איכות השלטון וכאשר הם ראו ליקויים במערכת השלטונית.

תמר גוז'נסקי: האם אתה חושב שרכב זאת לא איכות?

משה גפני: לא, אני מדבר על דברים אחרים.

משה גפני: תאמיני לי שהרכב מעניין אותי כמו השלג אשתקד.

משה גפני: אני מדבר על התערבויות פוליטיות בדברים שנויים במחלוקת.

משה גפני: אני מבקש לדעת האם הם מקבלים תקציב מתקציב המדינה.

צבי ענבר: חבר הכנסת גפני, אל"ף – הנושא ייבדק.

צבי ענבר: בי"ת – לחברי הוועדה, בהמשך לדברים האלה, התנועה לאיכות השלטון פנתה אלינו לכנסת ביום חמישי בשבוע - כידוע, ביום רביעי פחות או יותר אין יותר מליאה ויותר וכו' – במכתב אחד בו דרשה הנמקה מדוע מינו את הוועדה בראשות חבר הכנסת טריף בעניין תלמידי ישיבות.

צבי ענבר: ביום שישי היא פנתה פעם נוספת.

צבי ענבר: ביום שני היא פנתה פעם נוספת, כאשר ביום שני רק חזרנו.

צבי ענבר: בטרם הספקנו יושב ראש הכנסת, חבר הכנסת טריף ואנוכי לדון בכלל בפנייה שלהם, כבר למחרת בבוקר היא עתרה לבג"צ מדוע הכנסת הקימה ועדה, ושבג"צ יקבע שהקמת ועדה מיוחדת היתה בלתי חוקית וכו'.

צבי ענבר: אנחנו כרגע בהכנת תשובה בתקווה שהפגרה תהיה פגרה שתאפשר באמת שנספיק גם לענות.

אריה האן: האם אפשר לבקש על זה הוצאות?

צבי ענבר: הבעיה היא שבדרך כלל, גם כשבית המשפט העליון דוחה אותם – סליחה שאני אומר את זה – הוא לא מחייב אותם בהוצאות.

סאלח טריף: זה לא בסדר.

צבי ענבר: כי הוא רואה בהם גורם ציבורי חשוב.

רחבעם זאבי: חבר הכנסת גפני, אנחנו כולנו לא אוהבים ביקורת, אבל לא קורה שום אסון שיש גוף כזה שגם לפעמים מטפס על קירות ולפעמים מחטיא.

רחבעם זאבי: שיעשו את הביקורת שלהם, הם עושים את שלהם, ואנחנו עושים את שלנו.

רחבעם זאבי: אני מציע לא להשקיע בזה אנרגיה.

משה גפני: עד שהם התחילו לדבר נגד חבר הכנסת סאלח טריף, אני הייתי איתם בכל דבר ועניין.

משה גפני: בכל דבר, גם כשהעבירו ביקורת עלינו.

משה גפני: ברגע שהם פגעו בחבר הכנסת סאלח טריף, נגמר הסיפור מבחינתי.

משה גפני: אני רוצה לבדוק מאיפה הכסף שלהם.

זהבה גלאון: חבר הכנסת טריף, האם אנחנו מדברים גם על הרכזים?

סאלח טריף: לא.

סאלח טריף: ג.

סאלח טריף: הצעת חוק הכנסת (תיקון – זכויות וחובות חברי הכנסת), התש"ס-2000 והחלטה בנושא – יישום המלצות ועדת גלנור בנושא תקשורת ועיתונים

סאלח טריף: לגבי כל מה שהחלטנו בעניין יישום מסקנות גלנור, אנחנו חייבים לעשות תיקון חקיקה.

סאלח טריף: זה מחייב תיקון בחוק חסינות חברי הכנסת.

סאלח טריף: לכן, היועץ המשפטי וארבל אסטרחן הכינו לנו את ההצעה הראויה, בהתאם להחלטות שקיבלנו.

סאלח טריף: אני מבקש שארבל אסטרחן תעבור על ההצעה הזאת שאנחנו מדברים עליה.

ארבל אסטרחן: אנחנו היינו צריכים לתקן את חוק החסינות בנושא של התקשורת - של טלפון, טלפון סלולרי ועיתונים לחברי הכנסת, כמו שהחליטה ועדת גלנור.

ארבל אסטרחן: הנושא הזה נמצא בפרק הזכויות בחוק חסינות חברי הכנסת, זכויותיהם וחובותיהם.

ארבל אסטרחן: באותה הזדמנות רצינו לעשות משהו שכבר הרבה זמן נדרש, והוא להעביר את פרק הזכויות והחובות כמו שהוא מחוק החסינות לחוק הכנסת.

ארבל אסטרחן: חוק החסינות ראוי שיהיה ראוי לנושא החסינות, ונושא הזכויות והחובות יוסדרו בחוק הכנסת.

ארבל אסטרחן: העברנו את כל הסעיפים כמו שהם מחוק חסינות חברי הכנסת לחוק הכנסת.

סאלח טריף: זה מה שיש בחוק כיום.

ארבל אסטרחן: נכון, בחוק הכנסת הוספנו פרק של זכויות ופרק של חובות, ותיקנו את הסעיפים החדשים שהם יישום מסקנות ועדת גלנור, שהם סעיפים 23 ו-24.

שאול יהלום: אז בואו נקרא אותם.

צבי ענבר: מלבד סעיפים 23 ו-24 הכל כלשונו ללא שיפורים.

סאלח טריף: זכויות וחובות זה שינוי נכון מתחייב.

צבי ענבר: אם ישנו שינוי, זה רק שינוי טכני, שאם קודם היה כתוב "חוק שירות-ביטחון, התש"ט", כתבנו "חוק שירות-ביטחון, התשמ"ו".

צבי ענבר: זה השינוי היחידי.

ארבל אסטרחן: סעיף 23 אומר כך: "(א) חבר הכנסת זכאי לשירותי בזק, לרבות קבלת ציוד קצה למשתמש בשירותים אלה, כפי שתקבע ועדת הכנסת; לעניין סעיף זה, "שירותי בזק" ו- "ציוד קצה" – כהגדרתם בחוק הבזק".

ארבל אסטרחן: הכוונה היתה להסמיך את ועדת הכנסת לקבוע את כל הזכויות בנושאי טלפונים, מכשירים סלולריים ופקס.

ארבל אסטרחן: לא להכניס את זה לחוק, אלא להחלטת ועדה מכוח החוק.

אריה האן: מה נשאר בחוק החסינות?

צבי ענבר: חסינות בפני חיפוש, חסינות בפני מעצר, חסינות מהותית.

צבי ענבר: חוק החסינות יהיה מעכשיו חוק חסינות חברי הכנסת.

צבי ענבר: אם ישאלו מישהו: מאיפה הזכות שלך לשיחות טלפון?

צבי ענבר: בחוק החסינות.

אריה האן: אתה מוחק זכויותיהם וחובותיהם בחוק.

רחבעם זאבי: החלוקה החדשה היא הגיונית מאד ואני מברך עליה.

ארבל אסטרחן: "(ב) חבר הכנסת זכאי למנוי על עיתונים המודפסים בישראל, בכמות ובתנאים שתקבע ועדת הכנסת.

רחבעם זאבי: למה ההדגשה על "המודפסים בישראל"?

רחבעם זאבי: האם אני לא יכול לקבל "פרבדה"?

סאלח טריף: זה מה שהוחלט.

רחבעם זאבי: האם הם החליטו?

סאלח טריף: אנחנו החלטנו.

שאול יהלום: רק עיתונים שמודפסים במולדת.

סאלח טריף: אם אתה רוצה עיתון "פרבדה", תקנה אותו.

רחבעם זאבי: אני אתן דוגמה.

רחבעם זאבי: אם חבר כנסת ערבי מעוניין לקבל עיתון שיוצא בעמאן או בדמשק, זה חלק מהעבודה שלו.

צבי ענבר: אפשר למחוק את "המודפסים בישראל".

סאלח טריף: אני לא מציע למחוק.

צבי ענבר: ההחלטה של ועדת הכנסת היא שתקבע.

צבי ענבר: למה להגביל בחוק?

רחבעם זאבי: למה שהחוק יקבע את זה?

רחבעם זאבי: אם חבר הכנסת בשארה רוצה לקרוא עיתון מדמשק, למה שאני אגביל אותו?

סאלח טריף: זה לא מקובל עליי.

רחבעם זאבי: למה לא?

שאול יהלום: כי אתה אזרח ישראל וחבר כנסת ישראל.

רחבעם זאבי: גם אם הוא רוצה לדעת מה האויב חושב?

שאול יהלום: שיקנה את זה מקשר לבוחר.

סאלח טריף: שיקנה, אבל אני לא אתן לו.

סאלח טריף: אתה בכנסת ישראל.

רחבעם זאבי: זה קשור לעבודה שלו.

סאלח טריף: אני נגד חבר הכנסת זאבי בעניין הזה, ואני חושב שכך צריך להיות.

רחבעם זאבי: תשאירו את זה, אבל תשאירו את זה בהחלטות ועדת הכנסת.

סאלח טריף: מה שאתה אומר עכשיו יכול לקרות.

סאלח טריף: אני אומר לך לרדת מזה, כי אתה בכנסת ישראל.

סאלח טריף: אתה לא מרוסיה ואתה לא מסוריה.

סאלח טריף: אני חושב שכשאנחנו מדברים על כנסת ישראל, אנחנו מדברים על עיתונים ישראלים.

סאלח טריף: זה גם מסר רע, אנחנו חברי כנסת.

רחבעם זאבי: אז תכתוב את זה בהחלטות ועדת הכנסת, אבל לא בחוק.

סאלח טריף: לא, דווקא בחוק.

סאלח טריף: אני רוצה לתת לזה משנה תוקף.

צבי ענבר: רבותיי חברי הכנסת, אתם לא נותנים בזה שום מסר, מפני שחבר הכנסת זאבי מבקש לכתוב שחבר הכנסת זכאי למנוי על עיתונים בכמות ובתנאים.

צבי ענבר: זה לא נותן שום מסר.

סאלח טריף: ואם מישהו מבקש מנוי בעיתון לונדוני?

צבי ענבר: אתה כוועדת הכנסת תדון ותקבל החלטה.

שאול יהלום: אני רוצה לכבול את ועדת הכנסת לדורות, מה זאת אומרת?

שאול יהלום: אתם מגזימים.

רחבעם זאבי: אם מישהו רוצה לקרוא עיתון שיוצא בהונגריה?

סאלח טריף: שילך להונגריה ויהיה שם חבר פרלמנט.

שאול יהלום: ואנחנו נכסה לו את השליח המיוחד?

סאלח טריף: האם אתם מסכימים לעיקרון הכתוב?

סאלח טריף: כן, תודה רבה.

צבי ענבר: אולי נראה אם זה ועדת גלנור כתבה האם זה צריך להיות מודפס בישראל.

שאול יהלום: כתוב.

ארבל אסטרחן: סעיף (ג) גם מועתק למה שקיים כיום: "מכתבים מאת חבר הכנסת הנשלחים בדואר רגיל מבניין הכנסת לכל מקום בתחומי המדינה, פטורים מתשלום; ועדת הכנסת תקבע את מספר המכתבים שהוראה זו תחול עליהם; הוראות סעיף קטן זה לא יחולו בתקופת 75 הימים שלפני יום הבחירות לכנסת.

ארבל אסטרחן: " זה גם קיים היום.

ארבל אסטרחן: "(ד) החלטות ועדת הכנסת מכוח סעיף זה יפורסמו ברשומות.

ארבל אסטרחן: "

שאול יהלום: אם החליטו על בחירות 60 יום לפני זה, האם מה ששלחתי לא חוקי?

שאול יהלום: האם עברתי על החוק?

רחבעם זאבי: לא עברת, כי לא ידעת.

שאול יהלום: אי ידיעת החוק לא פוטרת.

שאול יהלום: אולי צריך לציין את זה.

סאלח טריף: כנראה שיש נקודה שלא שמתם לב אליה, שמהיום והלאה כל ההחלטות של ועדת הכנסת – בגלל הנושא של השקיפות שדיברנו עליו – יפורסמו ברשומות.

ארבל אסטרחן: זה מכוח זה ועוד תיקון לחוק השכר.

רחבעם זאבי: פה אתה קובע בחוק שוועדת הכנסת תקבע את מספר המכתבים, אז למה זה לא כך לגבי העיתונים?

סאלח טריף: אבל החלטנו על זה.

רחבעם זאבי: מותר לי לעשות "רה-חושבים".

סאלח טריף: אז תגיש הסתייגות, מה אני אעשה?

רחבעם זאבי: אני רוצה להגיע לקונסנסוס.

רחבעם זאבי: היו"ר סאלח טריף: זו לא החלטתי, זו החלטת החברים כאן.

רחבעם זאבי: אתה הפעלת עליהם לחץ מתון.

סאלח טריף: אני מבקש ממך שתגיש הסתייגות.

סאלח טריף: במליאה נדבר על זה.

שאול יהלום: מה אתה מציע?

שאול יהלום: שעיתונים גם ייקבעו בחוק?

רחבעם זאבי: שייקבעו בוועדת הכנסת.

שאול יהלום: אם הוא יעלה את זה, אני בעד.

סאלח טריף: בואו נתקדם.

ארבל אסטרחן: בגלנור לא כתוב שני עיתונים.

צבי ענבר: כתוב: שני עיתונים יומיים חינם.

רחבעם זאבי: אז צריך להיות נאמן לגלנור.

סאלח טריף: חבר הכנסת זאבי, תגיש הסתייגות.

רחבעם זאבי: אתה כל הזמן אומר "נאמנות לגלנור", אז אם הוא כתב אחרת, תכתוב גם פה אחרת.

ארבל אסטרחן: הסעיף החדש הנוסף הוא סעיף 24: "חבר הכנסת זכאי לקבל חינם את רשומות, פסקי דין של בית המשפט העליון, פרסומים רשמיים של הממשלה בהוצאת המדפיס הממשלתי, וכן פרסומים של ההוצאה לאור של משרד הביטחון הנושאים אופי של פרסום רשמי.

ארבל אסטרחן: " חכ"לים – חברי כנסת לשעבר – מופנים לאותו סעיף ומקבלים אותו דבר.

שאול יהלום: קודם כל, אני מציע ש"פרסומים רשמיים של הממשלה" לא יהיו רק באמצעות המדפיס הממשלתי.

שאול יהלום: אם מחר מרכז ההסברה יוציא דברים שלא באמצעות המדפיס הממשלתי, זכאי חבר הכנסת לקבל אותם.

סאלח טריף: אתה צודק.

שאול יהלום: דבר שני, אני מציע לכתוב "פרסומים של ההוצאה לאור של משרד הביטחון" ללא ההמשך "הנושאים אופי של פרסום רשמי".

שאול יהלום: עד היום קיבלנו את האוניברסיטה המשודרת וכו', וזה לא פרסום רשמי.

שאול יהלום: אני לא יודע למה צריך למעט בזכויות.

רחבעם זאבי: אנחנו אנכרוניסטיים בסעיף הזה.

רחבעם זאבי: מאז יסוד המדינה יש תפוצה גדולה מאד לספרים של ההוצאה לאור של משרד הביטחון.

רחבעם זאבי: ההוצאה לאור של משרד הביטחון היא משק סגור.

רחבעם זאבי: כתוצאה מזה שיש 120 זכאים כאלה רק בכנסת – אני לא מדבר על רמטכ"לים לשעבר, אלופים - -

צבי ענבר: חברי כנסת לשעבר גם זכאים לאותן זכויות.

רחבעם זאבי: זאת לפי דעתי מציצת לשד העצמות של ההוצאה לאור, שאני מצוי בה, כי אני מוציא בה ספרים.

רחבעם זאבי: אנחנו צריכים למחוק את הסעיף הזה.

רחבעם זאבי: אני איש ספר, אבל כשאני רוצה לקנות, אני אקנה ולא אזכה מההפקר.

רחבעם זאבי: אנחנו זוכים מההפקר בספרים.

סאלח טריף: דרך אגב, לא קיבלתי בשנים האחרונות ספרים.

רחבעם זאבי: אתה מקבל חוזר, ואתה צריך לסמן.

סאלח טריף: אני למשל באופן עקרוני לא מסמן, אבל אני רוצה שחבר כנסת שרוצה – יקבל.

רחבעם זאבי: שישלם.

סאלח טריף: אני קונה ולא מסמן.

רחבעם זאבי: אני מסמן את הכל.

סאלח טריף: פעם אחת בחיי בכנסת – מתוך עשר שנים – סימנתי, ואחר כך הבנתי שזה סתם.

סאלח טריף: אז אני לא מסמן ולא לוקח.

רחבעם זאבי: אני אחרי שיחה עם המנכ"ל החדש של ההוצאה לאור.

רחבעם זאבי: זאת מועקה אצלם, אנחנו מכריחים אותם לחלק ספרי חינם.

סאלח טריף: אז תציע חוק שמבטל את ההטבה הזאת לכל מי שמקבל, ואני אלך איתך.

רחבעם זאבי: אני מסכים.

צבי ענבר: אני מבקש רק להזכיר לוועדה שהוועדה התחייבה לקבל את המלצות ועדת גלנור, וועדת גלנור אמרה: קבלת פרסומים רשמיים בחינם, לעומת זאת יבוטל הסדר קבלת פרסומים אחרים מן ההוצאה לאור.

סאלח טריף: זה מה שחבר הכנסת זאבי טוען.

צבי ענבר: אבל אני אומר שזה גם מה שאומרת ועדת גלנור.

צבי ענבר: לכן ההחלטה של ועדת גלנור היא הקובעת.

אריה האן: הניסוח הזה הוא לפי גלנור.

סאלח טריף: זה הניסוח לפי מה שאתה אמרת.

רחבעם זאבי: האם זה לפי מה שאני אמרתי?

אריה האן: כפרסום רשמי, לא עוד ספר.

רחבעם זאבי: לפרסום רשמי אני מסכים.

סאלח טריף: אני מרחיב שזה יבוטל לגבי כל האחרים.

רחבעם זאבי: בזה אתה צודק.

שאול יהלום: יכול להיות שצריכים לבטל את ההוצאה לאור של משרד הביטחון.

רחבעם זאבי: לא, היא הוצאה טובה.

שאול יהלום: היא הוצאה טובה, כי אתה מוציא בה ספרים.

שאול יהלום: אתה יכול לומר שמשרד הביטחון לא צריך להוציא ספרים, אבל יש משהו בזה שאתה אומר שכל עוד הממשלה מוציאה פרסומים, יש בזה משהו שחבר הכנסת ראוי לקבל אותם גם מבחינת השכלתו.

שאול יהלום: האם ראוי שחבר כנסת יקבל את כל הפרסומים של מרכז ההסברה?

רחבעם זאבי: זה פרסום רשמי – כן.

שאול יהלום: מה לגבי גלי צה"ל?

רחבעם זאבי: ההוצאה לאור של משרד הביטחון התרחבה באמת במשך השנים.

רחבעם זאבי: עומד בראשה – מבחינת האיש המתאם – אדם מאד אחראי שקוראים לו חיים ישראלי.

רחבעם זאבי: על כל ספר שמחליטים להוציא יש התלבטויות רבות.

רחבעם זאבי: הם עוסקים בספרים שעוסקים בביטחון, ספרי מערכות, או ספרים לא של מערכות, אלא של ההוצאה לאור - -

שאול יהלום: האם תוכל לקבל את כתב העת - -

רחבעם זאבי: זה פרסום רשמי, בוודאי.

שאול יהלום: האם "במחנה" זכותך לקבל?

רחבעם זאבי: כן, אתה גם מקבל.

רחבעם זאבי: אבל אם מוציאים ספר על הכותל המערבי, הוא חינוכי וחשוב, אבל אין סיבה שנקבל אותו בחינם.

שאול יהלום: אז למה מוציאים אותו?

רחבעם זאבי: כדי להאדיר את ידיעת הארץ, תולדות העם היהודי, זיקתנו לארץ וכו'.

רחבעם זאבי: אבל חברי כנסת יואילו בטובם לשלם.

שאול יהלום: האם הוספת שהפרסומים הרשמיים לא רק יהיו בהוצאת המדפיס הממשלתי?

ארבל אסטרחן: יש למחוק את המילים "בהוצאת המדפיס הממשלתי".

סאלח טריף: אני מבקש לאשר את זה לקריאה ראשונה.

סאלח טריף: מי בעד אישור השינוי הזה?

רחבעם זאבי: עם התיקונים שקיבלנו.

סאלח טריף: כן, כמובן.

סאלח טריף: בעד – רוב נגד – מיעוט ההצעה לאשר את סעיפים 23 ו-24, עם התיקונים, התקבלה בקריאה ראשונה.

ארבל אסטרחן: החוק הזה אושר בקריאה ראשונה.

ארבל אסטרחן: מכוח החוק הזה אנחנו עושים החלטת חסינות חברי הכנסת, שהיא זו שתפרט את ההסדרים המדויקים לגבי הנושא של הטלפונים, פלאפונים ופקס.

ארבל אסטרחן: את זה עדיין אי אפשר לאשר כל עוד החוק לא אושר.

ארבל אסטרחן: יש לפניכם הסדר שנביא אותו לאישורכם ברגע שהחוק יעבור קריאה שלישית.

שאול יהלום: מה קורה עם התחבורה הציבורית?

שאול יהלום: איפה זה מופיע היום?

שאול יהלום: באיזה סעיף?

סאלח טריף: זה לא קיים.

סאלח טריף: שאול יהלום: אבל זה קיים עדיין.

סאלח טריף: באיזה סעיף?

סאלח טריף: התחבורה הציבורית היא חלק מהחוק הזה, שצריך להימחק, מלבד לגבי חבר כנסת לשעבר.

ארבל אסטרחן: זה עד היום היה בחוק החסינות.

ארבל אסטרחן: העברנו את הזכויות והחובות בלי החלק של התחבורה הציבורית.

שאול יהלום: אז מה עם התחבורה הציבורית?

ארבל אסטרחן: לגבי חברי כנסת לשעבר זה מופיע כהחלטה, ולגבי חברי כנסת מכהנים זה פשוט נמחק.

ארבל אסטרחן: ד.

ארבל אסטרחן: תיקון לחוק שכר חברי-הכנסת – פרסום החלטות ועדת הכנסת ברשומות

ארבל אסטרחן: לגבי הנושא של פרסום החלטות, יש דף נפרד שנקרא הצעת חוק שכר חברי כנסת (תיקון – פרסום החלטות).

ארבל אסטרחן: מדובר פה בתיקון לחוק השכר.

ארבל אסטרחן: היום חוק שכר חברי-הכנסת מבחין בין שני סוגי החלטות.

ארבל אסטרחן: יש החלטות לעניין שכר ותוספות שישולמו לחברי הכנסת שהחוק מחייב פרסום ברשומות, ויש החלטות אחרות מכוח אותו חוק בנושא הענקות, תשלומים, כיסוי הוצאות מיוחדות, הוצאות לינה, כלכלה, והחוק לא דורש פרסום של ההחלטות האלה ברשומות.

ארבל אסטרחן: אנחנו מציעים להציע אחידות בנושא הזה ושקיפות, ולקבוע שכל החלטות ועדת הכנסת מכוח חוק השכר יפורסמו ברשומות.

סאלח טריף: מי בעד לאשר את זה בקריאה ראשונה?

סאלח טריף: בעד – 4 נגד – אין ההצעה לקבוע שכל החלטות ועדת הכנסת מכוח חוק השכר יפורסמו ברשומות התקבלה בקריאה ראשונה.

סאלח טריף: תודה רבה, זה אושר.

שאול יהלום: אבי לוי, אמרת שתבדוק את העניין לגבי קווי טלפון.

שאול יהלום: אני מבין שעוד אין לך תשובה.

שאול יהלום: ה.

שאול יהלום: החלטת גמלאות לנושאי משרה ברשויות השלטון (חברי הכנסת ושאיריהם) (תיקון מס' 2), התש"ס

סאלח טריף: בישיבה הקודמת של ועדת הכנסת כשהופיעו כאן חברי הכנסת לשעבר, הם ביקשו כל מיני הטבות וזכויות נוספות.

סאלח טריף: יש שני דברים שאושרו.

שאול יהלום: אם אנחנו מאשרים את כל מה שאישרנו קודם שחבר כנסת זכאי לטלפון, מה לפי זה נכון לגבי זכאותו של חבר כנסת לשעבר?

ארבל אסטרחן: מה שתיקנו עד עכשיו לא חל לגבי חברי כנסת לשעבר.

ארבל אסטרחן: לגבי חברי כנסת לשעבר יש החלטת גמלאות נפרדת.

שאול יהלום: שהיא נשארה?

ארבל אסטרחן: נכון.

צבי ענבר: לא נגענו בסעיף שם לגבי נסיעות ברכב.

שאול יהלום: האם ועדת גלנור לא טענה דבר לגבי טלפון?

צבי ענבר: גלנור התייחסה רק לתנאי עבודה, ומכיוון שאלה תנאי עבודה, הם של חברי כנסת מכהנים.

ארבל אסטרחן: יש שני דברים שהתקבלו לגבי חברי כנסת לשעבר.

ארבל אסטרחן: אחד מהם הוא הנושא של הטלפונים.

ארבל אסטרחן: עד היום אישרו להם קבלת החזר טלפוני לפי פעימות מונה, דבר שלא קיים יותר, וגם אישרו להם החזר רק לגבי טלפון בבית ולא לגבי טלפון נייד.

שאול יהלום: האם אין יותר פעימות?

צבי ענבר: טכנית אין פעימות.

ארבל אסטרחן: החלפנו את סעיף 29 שדן היום בנושא של הטלפונים לחברי הכנסת, ואני רוצה להביא בפניכם את הנוסח החדש: סעיף 29 מדבר על שירותי טלפון – "חבר הכנסת לשעבר הזכאי לקצבה לפי החלטה זו".

שאול יהלום: מה זה?

ארבל אסטרחן: זה מי שזכאי לגמלה.

ארבל אסטרחן: "זכאי לתשלום הוצאותיו בגין אחזקה ושימוש בקו טלפון אחד ובמכשיר רדיו-טלפון-נייד אחד בסכום שלא יעלה על 3,300 ₪ לשנה".

ארבל אסטרחן: אני אסביר מאיפה הסכום.

ארבל אסטרחן: היום חבר כנסת שפרש מהכנסות האחרונות היה זכאי לסכום מקסימלי של 13,500 פעימות מונה.

ארבל אסטרחן: מהחשב הכללי באוצר הסבירו לנו את עניין ההמרה.

ארבל אסטרחן: אמרו לנו ש-1,000 פעימות שקולות ל-243 שקלים.

ארבל אסטרחן: פשוט העברנו את זה, ואמרנו שאם עד היום היו 13,500 פעימות, אז כרגע זה יהיה 3,300 ₪ לשנה.

ארבל אסטרחן: יש פה הסבר שהסכום הזה יוצמד למדד פעם בשנה.

אריה האן: זה צמוד?

ארבל אסטרחן: כן, כתוב בהמשך: "סכום זה יותאם ב-1 בינואר של כל שנה לעליית מדד המחירים לצרכן".

ארבל אסטרחן: סעיף (ב) גם היה קיים היום, פשוט שינינו פה את הניסוח: "נפטר חבר הכנסת או חבר הכנסת לשעבר, יהיו שאיריו זכאים, משך 30 ימים לאחר פטירתו, לתשלום הוצאות כאמור בסעיף קטן (א) להן היה זכאי הנפטר לאותה תקופה, אילולא נפטר".

רחבעם זאבי: האם אפשר למחוק את המילים "אילולא נפטר"?

רחבעם זאבי: האם זה לא סרבול מיותר?

סאלח טריף: תחשבי על הניסוח, זה מיותר.

ארבל אסטרחן: אני אבדוק את זה.

ארבל אסטרחן: יש סעיף חדש שמדבר על קבלת עיתון.

ארבל אסטרחן: בהתאם לבקשת חברי הכנסת שאושרה פה, "חבר הכנסת לשעבר הזכאי לקצבה לפי החלטה זו, זכאי להחזר הוצאות עובר מנוי על עיתון יומי אחד לפי בחירתו המודפס בישראל.

ארבל אסטרחן: "

רחבעם זאבי: גם פה צריך לשנות את הניסוח העברי ולכתוב "על עיתון יומי אחד המודפס בישראל לפי בחירתו".

ארבל אסטרחן: בסדר.

ארבל אסטרחן: אנחנו מבטלים את ההודעות הקיימות לגבי טלפונים.

ארבל אסטרחן: היום יש למעלה מ-20 קטגוריות של חברי כנסת לשעבר שמקבלים סכומים שונים של החזר טלפוני, והכל לפי פעימות מונה.

טובי חכימיאן: 24 קטגוריות.

טובי חכימיאן: אחוזי הפנסיה בתרגום לפעימות מונה.

ארבל אסטרחן: בכל כנסת היתה הוראת שעה לאותה כנסת שקבעה סכומים מסוימים.

ארבל אסטרחן: החלטנו לעשות פה קצת סדר בנושא.

ארבל אסטרחן: במקביל לזה שאנחנו במילא חייבים לשנות את הנושא של פעימות המונה שלא קיים יותר ולהמיר את זה לסכומים, החלטנו ליצור פה מספר קבוע של קטגוריות ולעשות את זה כהוראת מעבר ולהגיד: מי שקיבל עד היום בין סכום מסוים של פעימות מונה לסכום אחר - -

רחבעם זאבי: והאם עדיין יישארו שבע קטגוריות?

רחבעם זאבי: האם אי אפשר לצמצם את זה?

שאול יהלום: אני מדבר עכשיו על חבר כנסת שהיה 50 שנה חבר כנסת – נעזוב את הישנים – ויהיה עוד 50 שנה חבר כנסת והוא יוצא לפנסיה, כאשר הפנסיה שלו מלאה והוא איש ציבור רציני.

שאול יהלום: האם הכנסת אומרת לו שהוא יקבל רק 243 שקלים לחודש?

ארבל אסטרחן: לא, 3,300 ₪ לשנה.

שאול יהלום: 243 שקלים לחודש.

ארבל אסטרחן: זה לא לפי חודשים.

סאלח טריף: זה יוצא כך.

שאול יהלום: בסדר, האם זה לא מוגזם?

שאול יהלום: אני שואל אתכם ברצינות.

שאול יהלום: האם זה הכבוד שאנחנו נותנים לגמלאינו?

שאול יהלום: למה אתה בכלל נותן החזר הוצאות טלפון לחבר כנסת לשעבר?

שאול יהלום: כי אתה אומר שהוא איש ציבור ועדיין פונים אליו.

שאול יהלום: אז כל מה שאתה נותן לו זה 200 שקל לחודש?

שאול יהלום: עם כל הכבוד, מה זה 200 שקל לחודש?

שאול יהלום: בשנייה אתה משתמש בזה.

שאול יהלום: אם היה נושא של פעימות מונה, היית אומר: שיחות פנימיות, שיחות חיצוניות, אבל אם אתה נותן החזרי טלפון לגמלאי, אז או שתיתן לו או שלא תיתן בכלל.

טובי חכימיאן: אבל היום חבר כנסת שיוצא עם 70% פנסיה מקבל 13,500 פעימות מונה.

שאול יהלום: את עושה פה סדר.

סאלח טריף: אני דוחה את ההחלטה בעניין הזה.

צבי ענבר: את כל החלטת הגמלאות.

רחבעם זאבי: ישנם חברי כנסת שיוצאים לגמלאות, אבל הם לא הולכים לבית אבות, אלא ממשיכים בפעילות ציבורית, והם מקבלים שם במקום החדש שלהם את הטלפון ואת העיתון וכו' וכו'.

רחבעם זאבי: יש פה כפל.

רחבעם זאבי: אני אתן לך דוגמאות עם שמות, אם אתה רוצה, חברים שלי.

רחבעם זאבי: הם עזבו את הכנסת והלכו ל"כור".

שאול יהלום: אתה אלוף בצה"ל שמקבל פנסיה מהמדינה ומקבל משכורת.

שאול יהלום: האם מישהו בא אליך בטענות?

טובי חכימיאן: חבר הכנסת טריף, אם אתה לא מחליט, אנחנו לא יכולים להחליט לא לגבי העיתונים ולא לגבי הפלאפונים לחברי כנסת לשעבר.

שאול יהלום: אני מסכים לדחות את זה.

סגן מזכיר הכנסת דוד לב: אם אתה דוחה את זה, אתה דוחה עוד דברים.

רחבעם זאבי: אני מבקש להוסיף משפט אחד "ובלבד שהוא איננו מקבל זאת ממוסד ציבורי אחר".

סאלח טריף: אבל אמרו לך: אם הם לא מקבלים את זה ממוסד ציבורי אחר ואם אין לו עבודה ב"כור"?

סאלח טריף: הכיוון של חבר הכנסת שאול יהלום שזה לא מספיק לו.

סאלח טריף: אני מבקש לדחות את זה.

ארבל אסטרחן: לגבי הרכבים, אנחנו רוצים להביא לאישור החלטה פורמלית, משום שברגע שיסתיים המכרז של הליסינג, אפשר יהיה להביא את זה.

ארבל אסטרחן: אקריא לכם את הנוסח - זוהי החלטה חדשה שתיקרא "החלטת שכר חברי הכנסת (שימוש ברכב), התש"ס-2000".

ארבל אסטרחן: לרכב במקום לקבל הוצאות נסיעה והחזקת רכב לפי החלטת שכר חברי הכנסת (תשלומים

ארבל אסטרחן: זו ההחלטה הקיימת כיום שלפיה מקבלים אחזקת רכב.

ארבל אסטרחן: אחזקה

שאול יהלום: אולי כמה ימים קודם?

שאול יהלום: למה להגביל את העניין הזה?

סאלח טריף: בסדר, ה-10 בספטמבר.

משה גפני: זה רק מי שרוצה.

סאלח טריף: בוודאי.

ארבל אסטרחן: בהחלטה הקיימת היום לכיסוי הוצאות אחזקת רכב כתוב שחבר כנסת שמשתתף בישיבת ועדה שלא בימי כנסת מקבל איזושהי תוספת, וכתוב שם שוועדה זאת ועדת משנה וועדה משותפת, ואנחנו רוצים להוסיף שם שזאת גם ועדה מיוחדת או ועדת חקירה פרלמנטרית.

ארבל אסטרחן: כביכול, היום זה לא מופיע.

סגן מזכיר הכנסת דוד לב: דין ועדה מיוחדת כדין ועדה.

צבי ענבר: בסדר, אבל החלטה אומרת "ועדה משותפת - -

סאלח טריף: אני מבקש לאשר גם את הנוסח המשפטי הזה.

סאלח טריף: הצבעה

סאלח טריף: נגד – אין

סאלח טריף: לעניין כיסוי הוצאות אחזקת רכב נתקבלה.

סאלח טריף: אני מבקש לאשר גם את הנוסח המשפטי הזה.

סאלח טריף: תודה רבה, זה אושר.

סאלח טריף: ו.

סאלח טריף: קביעת ועדות לדיון בהצעות חוק

סאלח טריף: חברת הכנסת יעל דיין מבקשת להעביר את הצעת החוק של הפריה חוץ גופית לדיון בוועדה לקידום מעמד האישה.

יעל דיין: אלה שתי הצעות חוק.

סאלח טריף: בטעות קבעו ועדה אחרת.

צבי ענבר: היו שתי הצעות, שאחת מהן עברה לוועדת העבודה, הרווחה והבריאות.

סאלח טריף: של חבר הכנסת אחמד טיבי.

צבי ענבר: ואחת מהן הועברה לוועדת הכנסת לצורך קבלת החלטה.

יעל דיין: אני העברתי את הפרוטוקול ליועץ המשפטי, ושם אכן יש בעיה.

יעל דיין: כתוב: יעל דיין – קריאה, ומופיע פעמיים באותו שלב שקראתי וביקשתי להעביר לוועדה שלי.

יעל דיין: זה כן נקלט לגבי החוק שלי שהוא זהה, אבל זה לא נקלט לגבי החוק של חבר הכנסת אחמד טיבי.

יעל דיין: הם הוטבעו לחוד ברצף.

יעל דיין: אני פניתי ליועץ המשפטי.

יעל דיין: הנושא הוא איננו בריאותי.

יעל דיין: כבר היינו במבוך הזה כמה פעמים.

יעל דיין: זה נושא שבין נשים לנשים, בעיה של הפריה חוץ גופית ותרומת ביציות.

יעל דיין: אני רוצה לציין שאני חברה בוועדה של משרד הבריאות שקיימת כבר שלושה חודשים, בהבנה שלהם שאישרו להעביר את החוק.

יעל דיין: ביקשתי גם פתח מילוט, כי פשוט אין לי כוח בוויכוחים האלה.

יעל דיין: ועדת הכנסת הקימה ועדה משותפת בשעתו של עבודה, רווחה ובריאות וקידום מעמד האישה לטיפול בנושא דומה, ובראשה עומדת חברת הכנסת דליה רבין.

סאלח טריף: באיזה נושא דומה זה היה?

יעל דיין: סרטן השד.

יעל דיין: זה נושא שהוא בריאות נשים פרופר.

יעל דיין: שאול יהלום: אני ממש מצטער שאני צריך להתנגד לדעתה של חברת הכנסת יעל דיין.

יעל דיין: יכול להיות שלסרטן השד יש משמעות של מעמד או של מגדר ושל עוד כמה דברים – ואני לא אכנס לזה – אבל הנושא של הפריות קשור לבריאות באופן ספציפי.

יעל דיין: יש לו היבטים רבים שלאו דווקא קשורים לנושא של מעמד האישה, ולכן אני מציע להשאיר אותו בוועדת העבודה, הרווחה והבריאות.

סאלח טריף: תודה.

סאלח טריף: חבר הכנסת משה גפני, זוהי בוודאי גם דעתך.

משה גפני: זוהי גם דעתי.

סאלח טריף: ברור לי, האם אני לא מבין מה שאתה רוצה להגיד?

סאלח טריף: אני יכול לדבר במקומך.

משה גפני: אני גם מצטער להתנגד לחברת הכנסת דיין.

משה גפני: הנושא הזה נידון בשעתו כשאני הייתי חבר בוועדת העבודה, הרווחה והבריאות – אז זו עוד לא היתה גם ועדת הבריאות אפילו – היו לו השלכות רבות מאד, בניגוד לסרטן השד שיכול להיות נידון בוועדה משותפת עם הוועדה לקידום מעמד האישה.

משה גפני: הנושא של הפריה חוץ גופית נוגע למכלול רחב של נושאים.

סאלח טריף: כולל הלכתיים.

משה גפני: למה אמרת את זה?

רחבעם זאבי: אנחנו כבר היינו בסרט הזה כשדיברנו על סרטן השד.

רחבעם זאבי: אז אמר יושב ראש ועדת העבודה, הרווחה והבריאות: מה יהיה עם הערמונית של הגבר וכו' וכו'.

יעל דיין: אתה אמרת.

רחבעם זאבי: אני אמרתי והוא אמר.

רחבעם זאבי: הגענו לפשרה משותפת.

רחבעם זאבי: אני מציע שגם פה אנחנו נלך לקראת שתי הוועדות ונעשה ועדה משותפת וכל ההיבטים ייבחנו בוועדה המשותפת.

סאלח טריף: יש כאן הצעה לוועדה משותפת.

סאלח טריף: סגן מזכיר הכנסת דוד לב: אפשר לעשות מהלך שגם ההצעה שעברה לוועדת העבודה, הרווחה והבריאות - -

סאלח טריף: בוודאי.

משה גפני: אדוני היושב ראש, אתה צריך להזמין גם את יושב ראש ועדת העבודה, הרווחה והבריאות.

משה גפני: אתה נוהג כך תמיד.

סאלח טריף: אם הוא יבקש ממני, בוודאי שאני אקיים דיון חוזר.

משה גפני: אתה לא הודעת לו.

סאלח טריף: יש לי פה מיליון החלטות לקבל, ואם אני אתחיל להזמין את כולם, אני לא אגמור אף פעם את הדיונים.

סאלח טריף: אם יבוא חבר הכנסת דוד טל ויבקש ממני, אני אקיים דיון חוזר בבקשה.

סאלח טריף: כאן מציע חבר הכנסת זאבי ועדה משותפת, ואני מבקש להצביע על העברת הדיון בהצעת החוק לוועדה משותפת או לוועדת העבודה, הרווחה והבריאות.

סאלח טריף: בעד – 3 נגד – 2 ההצעה להמליץ בפני הכנסת לשנות את ההחלטה בדבר העברת הצעת החוק הפריה חוץ גופית של חבר הכנסת אחמד טיבי לוועדת העבודה, הרווחה והבריאות התקבלה.

סאלח טריף: הנושא יעבור לוועדה המשותפת.

צבי ענבר: לפרוטוקול אני רוצה לומר שההחלטה היא להמליץ בפני הכנסת לשנות את ההחלטה בדבר העברת הצעת החוק של חבר הכנסת אחמד טיבי לוועדת העבודה, הרווחה והבריאות.

סאלח טריף: אנחנו עוברים לנושא הבא.

מיכאל איתן: היה מאמץ מיוחד של משרד המשפטים להשלים הצעת חוק לקריאה ראשונה והביאו אותה ממש בדקה התשעים, על מנת שהכנסת תוכל לעסוק בה בזמן הפגרה.

מיכאל איתן: מדובר בחתימה דיגיטלית.

מיכאל איתן: זאת מהפכה בקנה מידה עולמי, המתבצעת בעולם כולו.

רחבעם זאבי: ראינו את קלינטון חותם.

מיכאל איתן: אז יהיה לנו בשעה טובה חוק דומה, אם הכנסת תאשר אותו במהלך הפגרה.

מיכאל איתן: יש החלטה להקים ועדה משותפת לוועדת החוקה, חוק ומשפט ולוועדת המדע.

מיכאל איתן: אני מבקש שהוועדה תקיים את החלטת המליאה ותאשר את זה, כך שנוכל להתחיל לעבוד כבר בפגרה.

מיכאל איתן: מה שאני אומר מתואם גם עם חבר הכנסת אמנון רובינשטיין וגם עם חברת הכנסת ענת מאור.

סאלח טריף: חבר הכנסת איתן, האם הספקת להביא לנו שמות, או שנקבל החלטה עקרונית ואתה תביא שמות אחר כך?

מיכאל איתן: כן, על פי מה שימנו ראשי הוועדות.

סאלח טריף: אנחנו נקבל החלטה עקרונית על העניין.

סאלח טריף: אני מבקש שתביא את השמות אחרי שתתייעץ איתם.

רחבעם זאבי: על דעת ראשי הוועדות.

סאלח טריף: כמובן.

סאלח טריף: אני מבקש לאשר ועדה שתהיה בראשותו של חבר הכנסת איתן, והוא יביא לנו את השמות בתיאום עם ראשי הוועדות.

סאלח טריף: מי בעד אישור הבקשה?

סאלח טריף: בעד – רוב נגד – מיעוט ההצעה להעביר את הצעת חוק חתימה אלקטרונית לדיון בוועדה משותפת לוועדת המדע והטכנולוגיה ולוועדת החוקה, חוק ומשפט בראשותו של חבר הכנסת מיכאל איתן התקבלה.

סאלח טריף: ה.

סאלח טריף: המשך - החלטת גמלאות לנושאי משרה ברשויות השלטון (חברי הכנסת ושאיריהם)

שאול יהלום: ההצעה שלי נובעת מכך שאנחנו נמצאים בפגרה, ואני לא יודע מתי תהיה ישיבה נוספת.

שאול יהלום: קודם הביאו כאן הצעה להחלטת גמלאות לחברי הכנסת לשעבר, ואני ערערתי על אחד הסעיפים שם, ולכן נדחתה ההצעה.

שאול יהלום: ההצעה שלי עכשיו היא לאשר, ויש ערעור שלי שיידון בעתיד, אך הוא אינו מונע את ביצוע ההחלטה.

סאלח טריף: בהתאם למה שחבר הכנסת שאול יהלום הציע, אני מבקש לאשר את ההחלטה בדבר חברי כנסת לשעבר, כפי שהוצע על ידי ארבל אסטרחן.

שאול יהלום: יש לי ערעור שיידון בעתיד.

צבי ענבר: אנחנו צריכים לדעת האם אנחנו מעבירים את זה לפרסום.

שאול יהלום: ואם יתקבל הערעור שלי, האם אתה לא יכול לתקן?

סאלח טריף: אנחנו אישרנו את ההחלטה הזאת.

ארבל אסטרחן: יש לי עוד הערה אחת להעיר לפי מה שטובי חכימיאן מעירה לי עכשיו.

ארבל אסטרחן: כל החלטת הגמלאות תיכנס לתוקף באחד באוגוסט שנה זו מיידית, והוראת המעבר לגבי הדיפרנציאציה החדשה תהיה באחד בינואר 2001.

סאלח טריף: תודה רבה, אני נועל את הישיבה.